Diari Oficial de la Generalitat Valenciana


Sumari del DOGV 8532, del 18-04-2019 (2019/4013)

RESOLUCIÓ de 9 d'abril de 2019, de la Conselleria d'Habitatge, Obres Públiques i Vertebració del Territori, per la qual es procedeix al canvi de denominació dels grups d'habitatges pertanyents al parc públic d'habitatges de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8532

Data del DOGV
:   18-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/4013


Data del document
:   09-04-2019

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori

RESOLUCIÓ de 9 d'abril de 2019, de la Conselleria d'Habitatge, Obres Públiques i Vertebració del Territori, per la qual es procedeix al canvi de denominació dels grups d'habitatges pertanyents al parc públic d'habitatges de la Generalitat. [2019/4013]  
Antecedents de fet  
1. El Reial decret 1720/1984, de 18 de juliol, va aprovar l'Acord de la comissió mixta prevista en la disposició transitòria quarta de l'Estatut d'Autonomia de la Comunitat Valenciana de data 27 de juny de 1983, per la qual es traspassaven a la Comunitat Valenciana funcions de l'Estat en matèria de patrimoni arquitectònic, control de la qualitat de l'edificació i habitatge, i es traspassen, així mateix, els corresponents serveis i institucions i mitjans personals, materials i pressupostaris necessaris per a l'exercici d'aquelles.  
2. La Comunitat Valenciana té traspassades les funcions a què es referia l'acord de l'antecedent primer, així com els béns, drets, obligacions, personal i crèdits pressupostaris que figuraven en les relacions adjuntes a l'esmentat acord de la comissió mixta de transferències, en els termes i condicions que allí s'especificaven.  
3. Pel Decret 25/1984, de 5 de novembre, del president de la Generalitat, van ser assignades a la denominada, llavors, Conselleria d'Obres Públiques, Urbanisme i Transports, hui Conselleria d'Habitatge, Obres Públiques i Vertebració del Territori, determinades competències transferides pel Reial decret 1720/1984, de 18 de juliol, sobre patrimoni arquitectònic, control de qualitat de l'edificació i habitatge.  
  
Diferents normes des d'aleshores han anat distribuint les competències en matèria de gestió i administració del parc públic d'habitatges de la Comunitat Valenciana. No obstant això, cap norma ha previst mai el canvi de denominació dels grups d'habitatge de promoció pública la titularitat dels quals havia sigut transferida per l'Estat a la Comunitat Autònoma Valenciana; grups d'habitatges la denominació dels quals s'ha mantingut sense modificacions fins a aquesta data.  
4. L'escenari referit en l'antecedent anterior ha resultat modificat, no obstant això, per l'entrada en vigor de la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana, el capítol II de la qual, referent als símbols, vestigis i actes contraris a la memòria democràtica, disposa, en l'article 39:  
«1. L'exhibició pública d'escuts, insígnies, places i altres objectes o esments, com ara el nomenclàtor de carrers, inscripcions i altres elements adossats a edificis públics o situats en la via pública realitzats en commemoració, exaltació o enaltiment individual o col·lectiu de la revolta militar de 1936 i del franquisme, dels seus dirigents o de les organitzacions que van sustentar el règim dictatorial, es considera contrària a la memòria democràtica i a la dignitat de les víctimes.  
  
2. Les administracions públiques de la Comunitat Valenciana, en l'exercici de les seues competències i de conformitat amb el que s'estableix en l'apartat primer, adoptaran les mesures necessàries per a retirar o eliminar els elements contraris a la memòria democràtica, sense perjudicis de les actuacions de les víctimes, els seus familiars o les entitats memorialistes puguen dur a terme en defensa del seu dret a l'honor i la dignitat.  
3. Quan els elements contraris a la memòria democràtica estiguen col·locats en edificis de caràcter privat amb projecció a un espai visible d'accés o ús públic, les persones propietàries d'aquests els hauran de retirar o eliminar.  
4. Quan els elements contraris a la memòria democràtica estiguen col·locats en edificis de caràcter públic, les institucions o persones jurídiques titulars d'aquests seran responsables de retirar-los o eliminar-los».  
5. De la mateixa manera, el que disposa la Llei 9/2003, de 2 d'abril, de la Generalitat, per a la igualtat entre dones i homes, que explicita que els poders públics valencians adoptaran les mesures apropiades per a modificar els patrons socioculturals de conducta assignats d'acord amb el gènere, amb la finalitat d'eliminar els prejudicis, els usos i els costums de qualsevol índole basats en la idea d'inferioritat o en funcions estereotipades de dones i homes contràries al principi d'igualtat.  
  
6. Així mateix, en compliment de la Llei orgànica 3/2007, de 22 de març, per a la igualtat efectiva de dones i homes, que en el capítol II, articles 24 i 31, referents a l'acció administrativa en les polítiques educatives, urbanes, d'ordenació territorial i habitatge, estableixen el deure per part de les administracions públiques de tindre en compte la perspectiva de gènere en l'àmbit de la ciutat així com el reconeixement del paper de les dones en la història.  
  
Fonaments de dret  
1. El que disposa la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana; la Llei 9/2003, de 2 d'abril, de la Generalitat, per a la igualtat entre dones i homes, i la Llei orgànica 3/2007, de 22 de març, per a la igualtat efectiva de dones i homes.  
2. La Conselleria d'Habitatge, Obres Públiques i Vertebració del Territori és la competent, d'acord amb el que disposa la disposició addicional tercera, apartat 1r de la Llei 14/2003, de 10 d'abril, de patrimoni, per a exercir les facultats atribuïdes en l'esmentada llei a la conselleria competent en matèria de patrimoni, en relació amb el patrimoni de promoció pública de l'habitatge, i així resulta imperatiu per disposició legal l'adopció per la seua part de les mesures necessàries per a retirar o eliminar els elements contraris a la memòria democràtica que estiguen col·locats en els edificis del patrimoni de promoció pública de la Generalitat.  
3. El que disposa el Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, i el Decret 147/2015, de 18 de setembre, del Consell, que modifica el Decret 103/2015.  
Vista la proposta de resolució del director general d'Habitatge, Rehabilitació i Regeneració Urbana, i amb base en els antecedents de fet i fonaments de drets exposats, resolc:  
  
Únic  
Aprovar el canvi de denominació dels grups d'habitatge de promoció pública de la Generalitat que s'indiquen en l'annex, així com la retirada o eliminació dels elements que estiguen col·locats en aquests habitatges i que puguen ser atemptatoris a la memòria democràtica, tot això en compliment del que disposa la Llei 14/2017, de 10 de novembre, de la Generalitat, de memòria democràtica, i per a la convivència de la Comunitat Valenciana; la Llei orgànica 3/2007, de 22 de març, per a la igualtat efectiva de dones i homes, i la Llei 9/2003, de 2 d'abril, de la Generalitat, per a la igualtat entre dones i homes.  
  
Contra aquesta resolució, que posa fi a la via administrativa, podrà interposar-se amb caràcter potestatiu un recurs de reposició davant de la consellera d'Habitatge, Obres Públiques i Vertebració del Territori en el termini d'un mes, comptat des de l'endemà de la seua publicació, segons disposen el articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació, d'acord amb els articles 10 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 9 d'abril de 2019.- La consellera d'Habitatge, Obres Públiques i Vertebració del Territori: María José Salvador Rubert.  
  
  
  
ANNEX  
  
Municipi Codi Nom actual Nom del grup  
Alacant (7009) San Blas, 96 habitatges Juana Francés  
Aspe (0829) Aspe, 40 habitatges Mujeres del Teatro  
Aspe (7028) Aspe, 40 habitatges Carmen de Burgos  
Elx (0020) José Antonio Jane Goodall  
Elx (0021) General Yagüe Amelia Earhart  
Monòver (0828/0928) Monóvar, 51 habitatges Les Modernistes  
Novelda (0914) Novelda Carmelina Sánchez-Cutillas  
Benejúzar (0804) Benejúzar Mujeres Rurales  
Castelló de la Plana (0824/0924) Quevedo, 32 habitatges Enriqueta Agut  
Castelló de la Plana (7021) Matadero Les Constituents  
Castelló de la Plana (0005) Polígon Rafalafena 1 Ada Lovelace  
Castelló de la Plana (5091) Polígon Rafalafena 2 25 de Novembre  
L'Alcora (0920/0820) Alcora, 75 habitatges Treballadores de la Ceràmica  
Vila-real (0828) Riu Sénia Artemisa Gentileschi  
Vila-real (0827) Avinguda Castelló Maruja Mallo  
Alberic (0823/0923) Benimuslem Germanes Mirabal  
Alfafar (0955) Reis Catòlics Mercedes Hernández  
Alzira (0811/0911) Plaça Ribera Encaixadores de la Taronja  
Benifaió (0942) Canyar María Cambrils - Canyar  
Llíria (3566) Fco. Marco Merenciano Les Músiques  
Miramar (0122) Batalla Brunete Manuela Ballester  
Ontinyent (3070) Rafael Ramón Llin Dones del Tèxtil  
Paiporta (0835/0935) L'Horta Dones de l'Horta  
Picassent (0944) Diputació Concepció Arenal  
Requena (0002) Cirilo Cánovas I Rita Levi-Montalcini  
Requena (0006) Cirilo Cánovas II Maria Montessori  
Torrent (0950) Finca Roja Sororitat  
València (0007) Antonio Rueda 8 de Març